આખા કાર્યક્રમની રૂપરેખા સંબંધી વાત કરતાં આખા આયોજનમાં દીપાલીનો ટેકો બની રહેલા હિતેશ બારભાયાએ ‘મિડ-ડે’ને કહ્યું હતું કે ‘એકસાથે ૩૫૦ રાખડીઓ બંધાઈ હોય એવો અમારા પરિવાર માટે તો આ પહેલો પ્રસંગ હતો. એમાં ફક્ત ભાઈઓને જ નહીં, ભાભીઓને પણ નણંદોએ રાખડી બાંધી હતી. આ પ્રસંગે સૌથી મોટા ભાઈ ૭૫ વર્ષના હતા, જ્યારે સૌથી નાનો ભાઈ ૧૫ મહિનાનો હતો. સૌથી મોટી બહેન ૭૦ વર્ષની હતી તો સૌથી નાની બહેન પાંચ જ મહિનાની હતી. આમ આ એક અનોખો પ્રસંગ હતો.’